ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως, συνεπεία της προσχωρήσεως της Ελλάδος, των οδηγιών 76/893/ΕΟΚ, 79/693/ΕΟΚ και 80/777/ΕΟΚ όσον αφορά την επίτευξη πλειοψηφίας στο πλαίσιο της διαδικασίας της Μόνιμης Επιτροπής Τροφίμων ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: την πράξη προσχωρήσεως του 1979, και ιδίως το άρθρο 146, την πρόταση της Επιτροπής, Εκτιμώντας: ότι, συνεπεία της προσχωρήσεως της Ελλάδος, πρέπει να προσαρμοσθεί ο αριθμός των ψήφων που συνιστούν πλειοψηφία στο πλαίσιο της διαδικασίας της Μόνιμης Επιτροπής Τροφίμων που προβλέπεται στην οδηγία αριθ. 76/893/ΕΟΚ(1), στην οδηγία 79/693/ΕΟΚ(2) και στην οδηγία 80/777/ΕΟΚ(3), ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Από 1ης Ιανουαρίου 1981, η μνεία "σαράντα ένα ψήφοι" αντικαθίσταται από τη μνεία "σαράντα πέντε ψήφοι": - στο άρθρο 10 παράγραφος 2 της οδηγίας 76/893/ΕΟΚ, - στο άρθρο 13 παράγραφος 2 της οδηγίας 79/633/ΕΟΚ και - στο άρθρο 12 παράγραφος 2 της οδηγίας 80/777/ΕΟΚ. Άρθρο 2 Η παρούσα οδηγία απευθύνεται στα Κράτη Μέλη. Έγινε στις Βρυξέλλες, στις 22 Δεκεμβρίου 1980.

[Source: multi_eurlex | Tokens: 1042]